pythainlp/thai_wikipedia_clean_20230101 huggingface dataset:
เมื่อปลดจากเกณฑ์ทหาร ครูฉลองก็ไปสมัครเป็นนักร้องและนักดนตรีอยู่กับรำวง คณะ "ดาราน้อย" ที่จังหวัดชลบุรี เล่นดนตรีร้องเพลงมีรายได้คืนละ 200 - 300 บาทและติดสาวรำวง มีนักร้องร่วมรุ่นหลายคน เช่น "เรียม ดาราน้อย" "บุปผา สายชล" "บรรจบ เจริญพร" และ "พนม นพพร" เป็นต้น จนในที่สุดเหลือครูฉลอง ภู่สว่าง อยู่คนเดียวอยู่กับคณะรำวงได้ 5 ปี ก็ออกจากรำวง คณะ "ดาราน้อย" ก็กลับมาบ้านที่บางโทรัดทำงานอยู่ระยะหนึ่ง จากนั้นก็ไปอยู่กับวงดนตรี พนม นพพร และวงดนตรีของ บุปผา สายชล
ต่อมาครูฉลอง ภู่สว่างแต่งงานและมีลูก 2 คนจึงเปลี่ยนอาชีพเป็นพายเรือค้าขาย หันไปทำอาชีพพ่อค้าเรือทราย โดยลงทุนซื้อเรือบรรทุกทรายไว้ลำหนึ่ง ล่องขายระหว่างกรุงเทพ-จังหวัดราชบุรี โดยยึดอาชีพนี้อยู่ 2 ปี แต่กิจการไม่ดีมีหนี้สินมากมายและเห็นว่าไม่ใช่อาชีพที่ตนเองชอบและถนัด จึงตัดสินใจขายเรือได้เงินมาหมื่นกว่าบาท แบ่งเงินไปซื้อ "แซกโซโฟนมา" 1 ตัวราคาสองพันบาทจนทำให้ชาวบ้าน บ้านใกล้เรือนเคียงหนวกหูและเริ่มหัดแต่งเพลงถึงตีหนึ่งตีสองไม่ได้หลับไม่ได้นอน จนภรรยาก็บ่นว่า "เขียนไปทำไม? เขียนแล้วจะเอาไปให้ใคร?" ครูฉลอง ภู่สว่างจึงหวังลึก ๆ ว่าสักวันหนึ่งต้องทำตามความฝันให้ได้
ครูฉลอง ภู่สว่าง ได้ออกตระเวนเล่นดนตรีเคยเป็นนักดนตรีประจำ "กองดุริยางค์ทหารเรือ" เป็นกองเชียร์รำวง และเดินสายเล่นวงดนตรีกับหลายๆ วง เช่น "วงดนตรีจุฬารัตน์" ของครูมงคล อมาตยกุล วงของ "ศรีไพร ใจพระ" "บุปผา สายชล" "เสน่ห์ โกมรชุน" "ชาตรี ศรีชล" และในที่สุดก็มาเป็นนักดนตรีประจำวง "บรรจบ เจริญพร"
เป็นนักแต่งเพลงเต็มตัว..สร้างนักร้องดังมากมาย.
โดยครูฉลอง ภู่สว่าง เขียนเพลงจริงจัง เมื่ออายุ 21 ปี ณ วง "บรรจบ เจริญพร" นี่เอง ที่ทำให้ชื่อของ "ฉลอง ภู่สว่าง" เกิดขึ้นในวงการเพลง เมื่อครูฉลอง ภู่สว่างได้นำเพลงที่ตัวเองแต่งไว้มาให้นักร้องประจำวงคนหนึ่งบันทึกเสียง 3 เพลง
ร้องโดยนักร้องชื่อ "บุญมี" ต่อมาเปลี่ยนเป็น "ระพิน ภูไท และได้เปิดออกอากาศทางสถานีวิทยุได้รับความนิยมพอสมควร
ต่อมาด้วยเหตุผลบางประการ ทำให้ครูฉลอง ภู่สว่าง ต้องออกจาก วง "บรรจบ เจริญพร" ครูฉลอง ภู่สว่าง จึงนำนักร้องที่ท่านสร้าง มาอยู่กับวง "ลูกทุ่งเสียงทอง" ของนายห้าง ประกิจ ศุภวิทยาโภคี (นายห้างซิมสัน) และในที่สุดก็ตั้งวงดนตรีเป็นของตัวเอง นายห้างได้ตั้งวงให้ใหม่ ชื่อวง "พิณศรีวิชัย" วางตำแหน่ง ระพิน ภูไท เป็นหัวหน้าวง จากนั้นครูฉลอง ภู่สว่าง ก็ได้เริ่มแต่งเพลงต่างๆ ขึ้นมาอีกมากมายหลายเพลงเขียนให้ ระพิน ภูไท ร้อง 10 กว่าเพลง (รายชื่อเพลงดังตารางด้านล่าง) ซึ่งเพลงเหล่านี้ดังเกือบหมดทุกเพลง และอื่นๆ ให้กับศิลปินมากมายที่ไม่ได้กล่าวถึง อีกหลายเพลง
เมื่อครูฉลอง ภู่สว่าง ค้นพบว่าตนเองชอบแต่งเพลง จึงไม่รอช้าจึงแต่งเพลงให้ ภูษิต ภู่สว่าง ดังทั้ง 2 เพลง ได้แก่
ครูฉลอง ภู่สว่าง ได้แต่งเพลงให้กับ มานะ ตั้งชื่อให้ว่า "จีระพันธ์ วีระพงษ์" (ตั้งตามร้านขายไก่ย่างชื่อดังในยุคนั้นคือ ร้านไก่ย่างจีรพันธ์) ครูฉลอง ภู่สว่าง ทดสอบเสียงแล้วเห็นว่าใช้ได้เลยตั้งใจดันเต็มที่ (เป็นนักร้องมาจากอำเภอบางซ้าย) เมื่อก่อนนี้มานะเคยอยู่ วงจุฬารัตน์ โด่งดังด้วยเพลง
ครูฉลอง ภู่สว่าง สร้าง เสกศักดิ์ ภู่กันทอง ด้วยเพลง
ครูฉลอง ภู่สว่าง สร้าง ชายธง ทรงพล ด้วยเพลง
ครูฉลอง ภู่สว่าง สร้าง ดาวไทย ยืนยง ด้วยเพลง
ครูฉลอง ภู่สว่าง สร้าง เริงรมย์ แหลมทอง ด้วยเพลง
ที่ยิ่งใหญ่และภูมิใจสุดๆในชีวิตครู คือ การสร้าง "นักร้องกตัญญู" ช้างเผือกจากโคราช หวานใจตลอดการ ศรชัย เมฆวิเชียร โด่งดัง ครบเครื่อง ด้วยเพลง
ครูฉลอง ภู่สว่าง สร้าง ได้แต่งเพลงให้นักร้องนักร้องและวงดนตรี ต่างๆ อีกมากมาย ได้แก่ วง บรรจบ เจริญพร เสน่ห์ โกมารชุน มีนักร้อง ปัทมา สังข์ทอง ศรีไพร ใจพระ บรรจบ เจริญพร ชาตรี ศรีชล เรียม ดาราน้อย จากสิงห์บุรี (เพลงปูไข่ไก่หลง,เพลงหน้าไม่ทันสมัย) ศรเพชร ศรสุพรรณ, คัมภีร์ แสงทอง (เพลงขันหมากเศรษฐี) น้ำอ้อย พรวิเชียร (เพลงรอทั้งปี) พุ่มพวง ดวงจันทร์ สุนารี ราชสีมา กว่า12เพลง คัทลียา มารศรี ยุ้ย ญาติเยอะ ยอดรัก สลักใจ สายัณห์ สัญญา วงแกรนด์เอกซ์ ชุมพล เหมือปอง กังวาลไพร ลูกเพชร ธานินทร์ อินทรเทพ กำแพง พิมพ์ใจ เสมา ทองคำ เริง รัตนะ เอกราช สุวรรณภูมิ สันติ ดวงสว่าง พงษ์เทพ เทพสุดา ธวัช บัญชีทอง สุชิน สินส่งเสริม จะเด็ด ดวงจินดา เกษม คมสันต์ วง เพื่อนรวมถึงประกอบภาพยนตร์ เช่น นันทิดา แก้วบัวสาย (เพลงรักดอกไม้บาน) เพลงทหารเกณฑ์ รวมผลงานแต่งเพลงมากมายไม่น้อยกว่า 200 เพลง
ครูฉลอง ภู่สว่าง เป็นปราชญ์ศิลปินชาวบ้าน - ราชาเพลงต่อว่าต่อขานผู้หญิง ที่ยิ่งใหญ่ที่สุดในเมืองไทย
ท่านมีความสามารถอย่างโดดเด่นคนหนึ่งในการเขียนเพลงลูกทุ่งที่เก่งที่สุดในวงการ โดยท่านจะเก่งมากในเรื่องของการประชดผู้หญิงแดกดันผู้ชาย อีกทั้งยังเป็นคนที่มีสัมผัสในทางโปรดิวเซอร์ที่สูงมากสามารถปั้นนักร้องให้ดังได้ภายในเพลงเดียว
โดยเอาบรรยากาศของบ้านเมืองมาใส่ ทำให้ผู้ฟังนั้นฟังแล้วรู้สึกว่าเรื่องราวของคนในเพลงนั้นเป็นเรื่องจริงขึ้นมา
ครูฉลอง ภู่สว่างนั้นเป็นคนที่มีสัมผัสในทางโปรดิวเซอร์ที่สูงมากว่ากันว่าถ้าเทียบกันก็ต้องขนาด เต๋อ เรวัติ พุทธินันท์ เพราะสามารถปั้นกระเป๋ารถเมล์อย่าง จีระพันธ์ วีระพงษ์ ให้โด่งดังได้จากเพลง "ไก่นาตาฟาง" สร้างให้เด็กอู่ซ่อมรถอย่าง ศรชัย เมฆวิเชียร ขึ้นมาเป็นนักร้องดังเช่นเดียวกับทำให้ ระพิน ภูไท ดังได้อีกเหมือนกันโดยที่ว่ากันว่าระพินไม่มีแววอะไรเลยนอกจากเมาไปวันๆ ที่ดังสุดและติดหูมาจนถึงปัจจุบัน เช่นเพลง " ปูไข่ไก่หลง" ที่ครูฉลองเขียนให้ ชายธง ทรงพล ที่ร้องว่า "ช่างเถอะคนงาม ขอปล่อยตาม ตามวาสนา พี่ไม่มีปริญญาขวัญตามองหน้าทำเมิน ลืมได้ ลืมไป ลืมไปลืมได้ก็เชิญ พี่จนคนไร้เงิน เดินย่ำต๊อกน้องบอกว่าโซ.." นอกจากเพลงนี้ยังมี "ไก่นาตาฟาง" จีระพันธ์ วีระพงษ์ "คนดังลืมหลังควาย" (พุ่มพวง ดวงจันทร์) "คุณนายโรงแรม" ที่ร้องโดย ระพิน ภูไท
ในระยะที่ครูฉลอง ภู่สว่าง มีชื่อเสียงได้มีคนไปมาหาสู่มากบางคนมาขอความรู้จากเพลงบางคนมาฝึกร้องเพลงโดยเริ่มจากเลียนแบบนักร้องที่มีชื่อเสียงจนมีเอกลักษณ์เฉพาะของตนเองนักร้องที่มีชื่อเสียงที่มาหาครูฉลอง ภู่สว่างอยู่เสมอคือ ศรชัย เมฆวิเชียร, สดใส รุ่งโพธิ์ทอง สุนารี ราชสีมา แจ๊ค ธนพล ครูฉลอง ภู่สว่างแต่งเพลง "ดื่มให้ลืมแฟน"
บางคนมาถามครูฉลองว่าการแต่งเพลงเริ่มเขียนอะไรก่อนครูฉลองเล่าว่า "การแต่งเพลงเหมือนละครที่ยาวมากที่เกิดขึ้นมาไม่รู้กี่ปีเรานำเรื่องมาย่อจนจบตอนจบ เราจะให้จบแบบไหน เพลงแต่ละเพลงเหมือนละครเรื่องหนึ่ง เรานำมาสรุปให้เหลือนิดเดียวบางเพลงให้จบพร้อมชื่อเพลงให้ได้ เช่น เพลง "จำกันบ่ได้ก๋า" ดังนั้นการจะแต่งเพลงใดให้ใครร้อง ต้องศึกษาบุคลิกนักร้องก่อน เช่น กรณีของ นันทิดา แก้วบัวสาย (หลังไปชนะการประกวดการร้องเพลงที่ต่างประเทศ เพชรา เชาวราษฎร์ ชักชวนมาแสดงภาพยนตร์และเชิญครูฉลอง ภู่สว่าง ไปเขียนเพลงประกอบภาพยนตร์ให้ได้ทั้งหมด) หลังจากแต่งเพลง วันที่จะบันทึกแผ่นเสียง ครูฉลองจะร้องเพลงที่ครูแต่งให้ฟังก่อน ทั้งการเอื้อนจังหวะดนตรี เคาะจังหวะไปให้ทำเข้าอินโทรไปให้หมดร้องเสร็จจะรับอย่างไร
ครูฉลองเล่าว่าแต่ละขั้นคือ
สมัยก่อนครูฉลองคิดเพลงและแต่งเพลงได้เร็ว เคยเขียนได้ถึง 6 เพลงก็เคย เช่นเพลงประกอบภาพยนตร์เรื่อง "เทพเจ้าบางปูน" แต่งได้ 6 เพลงได้ค่าเหนื่อยเพลงละ 10,000 บาท 6 เพลงก็ได้ 60,000 บาทครูฉลองเล่าอย่างภูมิใจวันหนึ่งแต่งเพลงได้ตั้งหกหมื่นบาท
ในปี พ.ศ. 2523 ครูฉลองแต่งเพลงให้ พุ่มพวง ดวงจันทร์ ร้อง และปี 2525 2526 2527 ห้างอโซน่ามาขอซื้อลิขสิทธิ์ให้พุ่มพวงร้องบันทึกเทปวางจำหน่ายร้องเพลงคู่กัน เพลงหนึ่ง "คนดังลืมหลังควาย" เขียนให้ พุ่มพวง ดวงจันทร์ ร้อง "นึกไว้ทุกนาที ถ้าเขาไปได้ดี แล้วคงไม่มาขี่ควาย..."
บันทึกแล้วดังเปรี้ยง ขายเพลงที่แต่งได้ 3,000 บาท อีกเพลงหนึ่ง "คนงามลืมด้ามเคียว" เขียนให้นักร้องชาย ศรชัย เมฆวิเชียร ร้อง เนื้อเพลงขึ้นต้นว่า… "นึกไว้ แล้วๆ เชียว ว่า… นึก….ทุกอย่างคนงาม ๆ สักวันก็ลืมด้ามเคียว" ในสมัยนั้นสุชาติ เทียนทอง , สรวง สันติ เขาขาย 2,000 บาท หลังจากนั้นปรับเป็นเพลงละ 5,000 บาท ตอนหลังจึงมาขึ้นเป็นเพลงละ 10,000 บาท
ท่าน ได้รับการยกย่องว่าเป็น"คีตกวีเพลงลูกทุ่ง"เพราะใช้แซ๊กโซโฟนในการสร้างทำนองเพลง บรมฅรูฉลอง ภู่สว่าง แม้จะมีผลงานเป็นที่ประจักษ์ แต่ท่านไม่ง้อรางวัลเกียรติยศอย่าง ศิลปินแห่งชาติ ท่านปฏิเสธรางวัลห้ามมิให้ผู้ใดเสนอชื่อตนเข้าชิงเด็ดขาด ท่านจึงเป็นบุคคลผู้ปิดทองหลังพระที่สมถะและเรียบง่ายที่สุด
ก่อนหน้านั้น ครูฉลองภู่สว่าง ป่วยเป็นโรคมะเร็งลำไส้มาได้ 2-3 ปี คุณหมอได้ทำการรักษาด้วยการผ่าตัดเนื้อร้ายทิ้ง อาการดีขึ้นเป็นลำดับ ต้องไปพบหมอกตามนัด แต่ท่านเป็นคนสมถะ ปล่อยวางกับชีวิต จึงผิดนัดกับหมอในการรักษาบ่อยครั้ง จนวันหนึ่งท่านมีอาการปวดหลังอย่างรุนแรง จนลุกเดินไม่ไหว แต่ก็ยังพูดคุยและทานอาหารได้ และครูได้ปรารภกับภรรยาว่า "อยากไปอยู่กับหลานที่เชียงใหม อยากอยู่ที่เชียงใหม่จนกว่าจะเสียชีวิต" ภรรยาของครู คือแม่สมบูรณ์ จึงพาท่านมาอยู่เชียงใหม่ ช่วงวันที่ 5 กันยายน 2564 โดยครูดูแจ่มใส ไม่มีท่าทีอาการป่วยรุนแรงขึ้นแต่อย่างใด
จนเช้าวันที่ 29 กันยายน 2564 เวลาประมาณ 8.00 น. ท่านมีอาการนอนแน่นิ่งเหมือนคนเป็นลม หลายไปเรียกท่านก็ไม่ยอมตอบ แต่พอมีสติรับรู้ เมื่อภรรยาและหลานจะพาไปโรงพยาบาล ท่านมีอาการขัดขืน มีเสียงดังในลำคอ เพื่อบอกให้รับรู้ว่าไม่อยากให้พาไป จนในที่สุด ท่านก็จากโลกนี้ไปอย่างสงบ ศิริรวมอายุได้ 83 ปี
บทสรุปของชีวิต
" คนอย่างกูเคยอยู่มาอย่างหมาแล้ว
จะมีแววดังเด่นไม่ตื่นเต้น
เพราะรู้จักความดังไม่ยั่งยืน
หลับและตื่นยังอยู่เคียงคู่กัน
มาทีแรกแบกน้ำตาเอามาให้
พอยิ้มได้ก็หัวเราเยาะเย้ยหยัน
หมาที่เลี้ยง ยังรู้กูเลี้ยงมัน
ไม่เคยหันมากัด "สัตว์แท้ๆ"
แต่งโดย ฉลอง ภู่สว่าง
จากมุมมอง...ถึงบรมครู "ฉลอง ภู่สว่าง".
คัมภีร์ แสงทอง กล่าวถึง “ครูฉลอง ภู่สว่าง” ที่ประสิทธิ์ประสาทวิชาการเป็นนักร้องลูกทุ่ง
ออกอากาศเมื่อ วันพฤหัสบดีที่ 24 มีนาคม นี้ เวลา 16.00-16.30 น. ทางไอทีวี “ครูฉลอง ท่านเป็นครูที่เป็นนักแต่งเพลงที่เก่งมาก เพราะท่านเรียนมาน้อย แต่แต่งเพลงได้ดี เรียกว่ามีพรสวรรค์ด้านนี้จริงๆ เลยครับ ตอนนั้นเมื่อประมาณปี 2516 ผมได้ไปอยู่กับครูที่บ้าน ก็แถวๆ ปากน้ำ อยู่กับครูในช่วงวันหยุดก็ออกไปหาปู หาปลากัน มาทำอาหาร เพราะคนในวงเยอะมาก จะออกไปซื้อก็ไกล และแพงด้วย ก็ออกไปหาอาหารกัน ตัวผมน่ะหาปลา หาปูไม่เป็น ก็ไปเห็นไซดักปลาที่มีปูเข้าไปเยอะมาก ผมก็เลยบอกเขาว่าขอแบ่งปูมาสัก 4-5 ตัวนะครับ ขอบคุณมากครับ พอเอาไปให้ครู ครูก็บอกว่าทำไมหามาได้เยอะจัง ผมก็บอกครูไปตามตรงว่า ผมเห็นไซดักอยู่ก็มีปูเยอะ ผมก็เลยเอามา ครูก็สอนว่าทำอย่างนี้ไม่ดีนะ เหมือนเราไปขโมยของเขา ทีหลังอย่าทำอีก คือ ท่านสอนผมทุกอย่างทั้งการเป็นนักร้อง การใช้ชีวิตครับ
ในความรู้สึกของผม ครูฉลองท่านเป็นคนดีมาก ใจเย็น และให้ความเมตตากับลูกศิษย์ทุกคน ถึงแม้ไม่ได้เจอครูมาเกือบ 20 ปี ผมระลึกถึงพระคุณของครูอยู่เสมอ และนึกเสียใจว่าไม่ได้ดูแลครูมากเท่าที่ควรจะทำครับ”จีระพันธ์ วีระพงษ์ กล่าวถึง “ครูฉลอง ภู่สว่าง” ให้ความเห็นเกี่ยวกับการประกวดร้องเพลงสมัยปัจจุบัน “คนสอนต้องชี้ให้ได้ว่าการร้องระหว่างห้องทำยังไง สมัยก่อนครูเพลงต่างๆเขาก็สอนได้ ร่องเสียงแบบนี้ ควรหาเพลงแนวไหนให้ นักร้องของเขา คนนี้จะต้องหาแนวเพลงอย่างไหนให้เขาร้อง นักร้องสมัยนี้บางทีได้เพลงดี แต่มันไม่ใช่ แต่พอเปลี่ยนมันพลิกไปดังเลย อันนี้สำคัญ บางคนร้องลูกทุ่งดีๆ ค่ายจับไปร้องอะไรก็ไม่รู้บอกว่า ขยายตลาด ไม่ต้องแล้วตลาดลูกทุ่งมันกว้างที่สุดแล้ว นักร้องวันนี้จึงไม่มีความอมตะ ตัวผมร้องเพลงมาทุกแนว ที่ดังๆสุดท้ายผมมาร้องระพิน เขาปอดใหญ่ แต่พอผมมาร้อง ครูฉลอง ภู่สว่าง บอกว่า ไม่ได้เอ็งต้องร้องให้เป็นธรรมชาติของตัวเอง นี่คือการร้องลูกทุ่งแท้ๆ สมัยผมครูฉลองแกสอนทุกเม็ด สอนเอื้อน สอนขยี้ กลเม็ดต่างๆมันถึงออกมาดี แต่เสียงสำคัญที่สุดต้องเอาเสียงออกมาให้เต็มที่ก่อนแล้วค่อยอย่างอื่นตามมา ตอนผมร้องเลียนแบบระพิน ภูไท คือเราไม่เคยตอนนั้น เวลาร้องก็ต้องอิงคนดังครูแกบอกเลยนักร้องลูกทุ่งที่ดีอย่าร้องให้เหมือนเขา ต้องเป็นธรรมชาติของตัวเองให้มากที่สุดมันจะออกมาเป็นแนวของตัวเอง เสียงที่เป็นตัวเอง “Admin Website williamwalton.netผมมีเรื่องของวงการเพลงมาฝากแก่มิตรรักแฟนทุกๆ ท่าน ซึ่งเดียวนี้บ้านเราส่วนใหญ่จะเลือกไปฟังแนวดนตรีสติงกันหมดแล้ว แต่ที่อยู่คู่บ้านคู่เรือนไทยเพลงในสมัยก่อนนั้นก็คือแนวเพลงดนตรีลูกทุ่งไทยนั้นเอง โดยผมมีบุคคลหนึ่งที่อยากจะให้รู้และเป็นที่ชื่นชอบมากที่สุดก็คือ คุณ ฉลอง ภู่สว่าง นั้นเอง เด็กรุ่นๆ สมัยนี้อาจจะไม่รู้จักแต่ถ้าคนรุ่นแม่รุ่นพ่อก็จะต้องบอกเลยว่านักดนตรี คนนี้ถือว่าเป็นอะไรที่สุดมากเลยในเวลานั้น โดยคุณ ฉลอง นั้นได้เป็น นักดนตรีที่มีความสามารถที่สุดของประเทศไทยเลยก็ว่าได้ และเขาเป็นนักแต่งเพลงลูกทุ่งที่มีฝีมือระดับสุดยอด ซึ่งในเส้นทางของนักแต่งเพลงของเขามันช่างแลกมากด้วยแสนจะลำบากมากมายซะ เหลือเกินเลยที่เดียว โดยตอนเด็กๆ บ้านเขามีฐานะที่ยากจนมาก
โดยด้วยในวัยเพียงสิบสี่ปี เขาได้เข้ามาในกรุงเทพและได้เห็นผู้คนมากมายและได้มาเดินมาเจอคนเป่าแซกโซ โฟนซึ่งก็ทำให้เขาชอบและอยากจะเป็นอย่างมากเลยที่เดียวและเขายังชื่นชอบการ ร้องเพลงเป็นอย่างมากเลยที่เดียว แถมไปร้องเพลงไปประกวดงานตามที่ต่างบางที่ก็อาจจะชนะเลิศบ้าง จนชีวิตมักจะเล่นตลกกับเราเป็นประจำจากที่จะรุ่งๆ ก็ต้องไปเป็นทหารรับใช้ชาติพอปลดออกมาก็ได้ไปร้องเพลงคณะรำวงตามที่ต่างค่า จ้างก็ถือว่าเยอะมากเลยที่ แล้วต่อมาเขาก็เริ่มคิดจะหัดแต่งเพลง โดยเขาใช้วิธีการศึกษาอยู่หลายวันจนไม่ได้หลับไม่ได้นอนเพื่อทุ่มเทในสิ่ง ที่เขาตั้งเอาไว้นั้นเองและเพลงลูกทุ่งที่นำชื่อเสียงมาให้กับเขาก็คือ เพลงบทเพลงที่ชื่อว่า ลาก่อนความโกหก ซึ่งตอนนั้นเป็นที่โด่งดังมากตามคลื่นออกอากาศตามวิทยุต่างๆ แถมยังขึ้นเป็นอันดับหนึ่งอีกด้วยและเขาก็ได้แต่งเพลงขึ้นมาอีกมากมายที่คน ฮิตติดตามผลงานของเขาอย่างใกล้ชิดแถมเขายังเคยแต่งให้ พุ่มพวง ดวงจันทร์ ด้วยยังไงก็อยากให้คนไทยหันมาลองฟังเพลงลูกทุ่งกันบ้างก่อนที่มันจะหายไปจาก ประเทศบ้านเกิดของเรา
สารจากลูกศิษย์ ถึงการสิ้นบรมครูเพลง "ฉลอง ภู่สว่าง".
ขอกราบแทบเท้า ปราชญ์ศิลปินชาวบ้าน - ราชาเพลงต่อว่าต่อขานผู้หญิง ที่ยิ่งใหญ่ที่สุดในเมืองไทย ครับ
บรมฅรูฉลอง ภู่สว่าง ฅนปิดทองหลังพระที่สมถะที่สุด เรียบง่ายที่สุด และ ไม่ง้อรางวัลเกียรติยศอย่าง ศิลปินแห่งชาติ เพราะ ชาติ มัวมะงุมมะงาหราจนฅรูบาอาจารย์ระดับปราชญ์ของแผ่นดินสิ้นใจไปจนแทบจะหมดวงการแล้ว ชาติ ก็ยังมองไม่เห็น ยังไม่ตระหนักในคุณค่าที่แต่ละท่านได้สร้างสรรค์งานมาเป็นเวลาช้านาน
สำหรับครู ฉลอง ภู่สว่าง เป็นคนเขียนเพลงลูกทุ่งที่เก่งที่สุดในวงการคนหนึ่งครูฉลองจะเก่งมากในเรื่องของการประชดผู้หญิงแดกดันผู้ชายโดยเอาบรรยากาศของบ้านเมืองมาใส่ทำให้ผู้ฟังนั้นฟังแล้วรู้สึกว่าเรื่องราวของคนในเพลงนั้นเป็นเรื่องจริงขึ้นมาก็อย่างเพลง " ปูไข่ไก่หลง" ที่ครูฉลองเขียนให้ ชายธง ทรงพล ร้อง "ช่างเถอะคนงาม ขอปล่อยตาม ตามวาสนา พี่ไม่มีปริญญาขวัญตามองหน้าทำเมิน ลืมได้ ลืมไป ลืมไปลืมได้ก็เชิญ พี่จนคนไร้เงิน เดินย่ำต๊อกน้องบอกว่าโซ.." นอกจากเพลงนี้ยังมี "ไก่นาตาฟาง" จีระพันธ์ วีระพงษ์ "คนดังลืมหลังควาย" (อันนี้พุ่มพวงร้อง) "คุณนายโรงแรม" ที่ร้องโดย ระพิน ภูไท
ครูฉลอง ภู่สว่างนั้นเป็นคนที่มีสัมผัสในทางโปรดิวเซอร์ที่สูงมาก ว่ากันว่าถ้าเทียบกันก็ต้องขนาด เต๋อ เรวัติ พุทธินันท์ เพราะสามารถปั้นกระเป๋ารถเมล์อย่าง จีระพันธ์ วีระพงษ์ ให้โด่งดังได้จากเพลง "ไก่นาตาฟาง" สร้างให้เด็กอู่ซ่อมรถอย่าง ศรชัย เมฆวิเชียร ขึ้นมาเป็นนักร้องดังเช่นเดียวกับทำให้ ระพิน ภูไท ดังได้อีกเหมือนกันโดยที่ว่ากันว่าระพินไม่มีแววอะไรเลยนอกจากเมาไปวันๆ
ในระยะที่ครูฉลอง ภู่สว่าง มีชื่อเสียงได้มีคนไปมาหาสู่มากบางคนมาขอความรู้จากเพลงบางคนมาฝึกร้องเพลงโดยเริ่มจากเลียนแบบนักร้องที่มีชื่อเสียงจนมีเอกลักษณ์เฉพาะของตนเองนักร้องที่มีชื่อเสียงที่มาหาครูฉลอง ภู่สว่างอยู่เสมอคือ ศรชัย เมฆวิเชียร, สดใส รุ่งโพธิ์ทอง สุนารี ราชสีมา แจ๊ค ธนพล ครูฉลอง ภู่สว่างแต่งเพลง "ดื่มให้ลืมแฟน" บางคนมาถามครูฉลองว่าการแต่งเพลงเริ่มเขียนอะไรก่อนครูฉลองเล่าว่าการแต่งเพลงเหมือนละครที่ยาวมากที่เกิดขึ้นมาไม่รู้กี่ปีเรานำเรื่องมาย่อจนจบตอนจบเราจะให้จบแบบไหนเพลงแต่ละเพลงเหมือนละครเรื่องหนึ่งเรานำมาสรุปให้เหลือนิดเดียวบางเพลงให้จบพร้อมชื่อเพลงให้ได้เช่น เพลง "จำกันบ่ได้ก๋า" จะแต่งเพลงใดให้ใครร้องต้องศึกษาบุคลิกนักร้องก่อนเช่น นันทิดา แก้วบัวสาย ไปชนะการประกวดการร้องเพลงที่ต่างประเทศ เพชรา เชาวราษฎร์ ชักชวนมาแสดงภาพยนตร์และเชิญครูฉลอง ภู่สว่าง ไปเขียนเพลงประกอบภาพยนตร์ให้ได้ทั้งหมดหลังจากแต่งเพลงวันที่จะบันทึกแผ่นเสียงครูฉลองจะไปร้องเพลงที่ครูแต่งให้ฟังก่อนทั้งการเอื้อนจังหวะดนตรี เคาะจังหวะไปให้ทำเข้าอินโทรไปให้หมดร้องเสร็จจะรับอย่างไร
ในปี พ.ศ. 2523 ครูฉลองแต่งเพลงให้ พุ่มพวง ดวงจันทร์ ร้องและปี 2525 2526 2527 ห้างอโซน่ามาขอซื้อลิขสิทธิ์ให้พุ่มพวงร้องบันทึกเทปวางจำหน่ายร้องเพลงคู่กันเพลงหนึ่งเขียนให้ พุ่มพวง ร้องอีกเพลงหนึ่งเขียนให้นักร้องชายร้องเนื้อเพลงขึ้นต้นว่า… "นึกไว้ แล้ว ๆ เชียว ว่า… นึก….ทุกอย่างคนงาม ๆ สักวันก็ลืมด้ามเคียว" ส่วนเพลงทำนองเดียวกับเพลงนี้ให้ชื่อว่า คนดังลืมหลังควาย บันทึกแล้วดังเปรี้ยง
ส่วนประวัติ ครูฉลอง เกิดเมื่อ พ.ศ. 2481 ที่จังหวัดสมุทรสาคร บิดาชื่อ นายเหลือบ ภู่สว่าง มารดาชื่อ นางหนู ภู่สว่าง พี่น้อง 4 คน ชาย 3 คน หญิง 1 คนด้านชีวิตครอบครัวสมรสกับคุณสมบูรณ์ ภู่สว่าง มีบุตรด้วยกัน 2 คน ฐานะทางครอบครัวยากจนเรียนได้เพียงชั้น ป.3 ก็ต้องออกมาทำงานบ้านอยู่ 2 ปีจีงกลับไปเรียนจนจบชั้น ป.4 จากโรงเรียนเมืองสมุทรสาครเป็นคนเรียนเก่งแต่ต้องออกมารับจ้างเดินเรือขนส่งเกลือไปขายที่กรุงเทพฯ
https://www.ryt9.com/s/prg/26907
http://aoodtv.com/Article/ArticleDetail/123
ไข้กระต่าย
ไข้กระต่าย หรือ โรคทูลารีเมีย  เป็นโรคที่พบในสัตว์ฟันแทะ เช่น กระรอก หนู และกระต่าย มีพาหะคือ ตัวเห็บ หรือ ตัวฟลี (Flea) ลำตัวแบน สีดำ มีขนาดเล็กมาก กระโดดได้ไกลมาก เห็บที่ดูดเลือดกระต่าย หรือสัตว์ฟันแทะที่มีเชื้อ แล้วกระโดดไปเกาะและกัดอีกตัวทำให้ติดเชื้อกัน มีอาการเหมือนโรคกาฬโรค คือ ต่อมน้ำเหลืองโต มีไข้สูง มีน้ำมูก และมีอาการท้องเสียร่วมด้วย โรคนี้สามารถติดจากสัตว์ไปสู่คนได้ทางลมหายใจ และสารคัดหลั่งต่างๆ
วิธีการป้องกันโรค คือ การพ่นยาฆ่าตัวเห็บ เพื่อตัดตอนพาหะออกไป
ข้อแนะนำสำหรับผู้ที่เลี้ยงกระต่ายหรือสัตว์ที่เป็นฟันแทะ เช่น กระรอก หนู ควรปฏิบัติดังนี้
1. การตัดสินใจในการที่จะเลี้ยงสัตว์ฟันแทะ จำพวกกระต่าย หรือหนู ควรเลือกซื้อจากแหล่งที่ไม่มีสัตว์ป่วย เช่น มีอาการเซื่องซึมไม่ปราดเปรียวอยู่ในกรงหรือในฝูงที่จำหน่าย
2. การเลี้ยงสัตว์เหล่านี้จะต้องรักษาความสะอาดทั้งตัวสัตว์ และอาหารสัตว์ที่นำมาเลี้ยง ควรกำจัดเห็บ หมัด ในสัตว์เลี้ยงให้หมด
3. หลังจากสัมผัสกับสัตว์เหล่านี้ ควรล้างมือทำความสะอาดทุกครั้ง โดยเฉพาะมือที่มีบาดแผล
4. ไม่ควรคลุกคลี หรือกอดหอมสัตว์เหล่านี้โดยตรง
5. สิ่งสำคัญ หากตัดสินใจเลี้ยงสัตว์เหล่านี้ จะต้องคำนึงถึงโรคต่าง ๆ ที่อาจมีมากับสัตว์เหล่านี้ เพราะนอกจากโรคทูลาเรเมียแล้ว ยังมีโรคอื่น ๆ อีกมากมายที่สัตว์เหล่านี้สามารถนำมาสู่คนได้
6. ส่วนผู้ที่เลี้ยงในเชิงอุตสาหกรรมควรใส่รองเท้าบู๊ต เสื้อกาวน์ ถุงมือ และหน้ากากในการป้องกัน
ท้ายนี้ผู้อ่านไม่ควรตื่นตระหนกเกินกว่าเหตุ เพราะกระต่ายและสัตว์ฟันแทะไม่มีเชื้อโรคนี้ทุกตัว สามารถเลี้ยงดูเล่นได้ เพียงแต่ควรซื้อจากแหล่งที่เชื่อถือได้เท่านั้น.
ไข้กระต่ายในประเทศไทย.
มีนาคม พ.ศ. 2551 พบโรคไข้กระต่ายรายแรกของประเทศ ที่ จ.ประจวบคีรีขันธ์ ผู้เสียชีวิตดังกล่าวเป็นเพศหญิง อายุ 37 ปี มีประวัติสัมผัสกระต่าย โดยติดเชื้อแบคทีเรีย บาซิลัส ฟรานซิเซลล่า ทูลารีซิส (Francisella tularensis) โดยที่บ้านมีการเลี้ยงกระต่ายพันธุ์ไทยจำนวนมาก
ทูลารีเมีย
โรคทูลารีเมีย
จุติ ไกรฤกษ์
จุติ ไกรฤกษ์ (เกิด 14 ธันวาคม พ.ศ. 2499) เป็นรัฐมนตรีว่าการกระทรวงการพัฒนาสังคมและความมั่นคงของมนุษย์ เป็นกรรมการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และอดีตเลขาธิการพรรคประชาธิปัตย์ อดีตรัฐมนตรีว่าการกระทรวงเทคโนโลยีสารสนเทศและการสื่อสาร และอดีตสมาชิกสภาผู้แทนราษฎรจังหวัดพิษณุโลกหลายสมัย
จุติ ไกรฤกษ์ เกิดวันที่ 14 ธันวาคม 2499 เป็นบุตรชายคนเดียวของนายโกศล ไกรฤกษ์ อดีตรองนายกรัฐมนตรี และรัฐมนตรีว่าการกระทรวงพาณิชย์ กับ นางประดับ ไกรฤกษ์ มีศักดิ์เป็นหลานปู่ ร้อยโทจงกล ไกรฤกษ์ อดีต ส.ส. พิษณุโลก หนึ่งในสมาชิกผู้ก่อตั้งพรรคประชาธิปไตย ที่ต่อมาได้รวมตัวกับพรรคก้าวหน้า ของหม่อมราชวงศ์คึกฤทธิ์ ปราโมช กลายเป็นพรรคประชาธิปัตย์ในปัจจุบัน นายจุติจึงนับเป็นทายาททางการเมืองรุ่นที่ 3 ของตระกูลไกรฤกษ์
ประวัติการทำงาน - การเมือง.
เมื่อวันที่ 6 สิงหาคม พ.ศ. 2554 พรรคประชาธิปัตย์ได้จัดการประชุมใหญ่วิสามัญประจำปี เพื่อเลือกตั้งคณะกรรมการบริหารพรรคชุดใหม่อีกครั้ง โดยนายจุติได้รับเลือกให้ดำรงตำแหน่ง รองหัวหน้าพรรคประชาธิปัตย์ พร้อมกับ นายอภิรักษ์ โกษะโยธิน และ นายชำนิ ศักดิเศรษฐ์ และเมื่อวันที่ 17 ธันวาคม 2556 นายจุติได้รับเลือกให้ดำรงตำแหน่งเลขาธิการพรรคประชาธิปัตย์
ผลงานในระหว่างดำรงตำแหน่งรัฐมนตรี.
นอกจากนี้ยังมีอีกหลายโครงการทั้งบัตรประจำตัวประชาชนอิเล็กทรอนิกส์ หรือ สมาร์ทการ์ด 3 จี โปรเจกต์อินเทอร์เน็ต เพื่อลดช่องว่างการเข้าถึงอินเทอร์เน็ต และสนองนโยบายบรอดแบรนด์แห่งชาติ ธนาคารไปรษณีย์ ลดช่องว่าง สร้างโอกาสให้ประชาชน การปิดกั้นหรือบล็อกเว็บหมิ่นสถาบัน เว็บพนันฟุตบอล เว็บลามกอนาจารและเว็บยาเสพติด
ข้อกล่าวหาในคดีต่างๆ.
14 พฤษภาคม 2558 ศาลอาญารัชดา อ่านคำพิพากษาศาลฎีกาในที่ บริษัท บอดี้เชพ จำกัด โดยนางปราณี สืบวงศ์ลี กรรมการผู้มีอำนาจ เป็นโจทก์ยื่นฟ้องนายจุติ ไกรฤกษ์ อดีต ส.ส.พรรคประชาธิปัตย์ เป็นจำเลยในความผิดฐานหมิ่นประมาทโดยการโฆษณา จากกรณีเมื่อวันที่ 28 พ.ค. 2546 นายจุติ ได้กล่าวอภิปรายไม่ไว้วางใจ น.พ.สุรพงษ์ สืบวงศ์ลี สามีโจทก์ซึ่งขณะนั้นดำรงตำแหน่ง รัฐมนตรีว่ากระกระทรวงไอซีที ทำนองว่า น.พ.สุรพงษ์ ออกกฎหมายเพื่อเอื้อให้ภรรยา เปิดสถานบริการอาบอบนวด โดยไม่ต้องเสียภาษี ทั้งที่ความจริงแล้วนางปราณีไม่เคยเปิดสถานบริการอาบอบนวด แต่ทำธุรกิจเกี่ยวกับสถานเสริมความงามและขายอุปกรณ์ลดน้ำหนักอย่างถูกต้องตามกฎหมาย
โดยคดีนี้ศาลชั้นต้นและศาลอุทธรณ์ พิพากษาจำคุก 3 เดือน ปรับ 10,000 บาท แต่ให้รอลงอาญา 1 ปีล่าสุดศาลฎีกาพิเคราะห์แล้วเห็นว่า การอภิปรายของนายจุติกล่าวชัดเจนว่าสถานประกอบการของนางปราณี เป็นอาบอบนวดในสถานเสริมความงาม ซึ่งต่างจากร้านอาบอบนวดที่มีตู้ และอ่างอาบน้ำ ซึ่งจะต้องเสียภาษี ดังนั้นจึงไม่ครบองค์ประกอบหมิ่นประมาท ฎีกาพิพากษาแก้ศาลชั้นต้นและศาลอุทธรณ์ให้ยกฟ้อง
ที่ประชุมคณะกรรมการป้องกันและปราบปรามการทุจริตแห่งชาติ (ป.ป.ช.) ได้มีมติแจ้งข้อกล่าวหากับนายจุติ ในคดีขอให้ถอดถอนออกจากตำแหน่ง กรณีใช้ตำแหน่งหน้าที่เอื้อประโยชน์ทำให้กลุ่มบริษัท ทรู คอร์ปอเรชั่น จำกัด (มหาชน) ได้เข้าเป็นคู่สัญญาร่วมดำเนินธุรกิจโทรศัพท์เคลื่อนที่ระบบ 3G กับบริษัท กสท โทรคมนาคม จำกัด (มหาชน) หรือ CAT รวมทั้งส่อว่าจะได้รับผลประโยชน์เพื่อทำให้กลุ่มกิจการร่วมค้า เอสแอล คอนซอเตียม ได้เข้าเป็นคู่สัญญาสร้างโครงข่ายโทรศัพท์เคลื่อนที่ 3G กับบริษัท ทีโอที จำกัด (มหาชน) หรือ TOT
โดยนายจุติกล่าวชี้แจงว่า เตรียมนำพยานหลักฐานไปให้กับ ป.ป.ช. เชื่อว่าหากได้พิจารณาจะเห็นได้ว่า ตนไม่ได้มีพฤติกรรมทุจริตหรือส่อทุจริตใดๆโครงการที่ถูกกล่าวหานั้นก็เป็นการดำเนินการของบอร์ด CAT และบอร์ด TOT ตามนโยบายที่ตนให้ไว้ว่าต้องเกิดประโยชน์สูงสุดต่อประชาชน และประหยัดค่าใช้จ่าย ซึ่งหากดูผลงานจะพบได้ว่าสามารถรักษาผลประโยชน์ของรัฐได้ถึงกว่า 2 หมื่นล้านบาท
จุติ ไกรฤกษ์ พร้อมตรวจสอบรัฐบาลใหม่
ลพ บุรีรัตน์
วิเชียร คำเจริญ มีอีกชื่อว่า ลพ บุรีรัตน์ (12 เมษายน พ.ศ. 2478 (บางแหล่งระบุ 6 พฤษภาคม พ.ศ. 2482) - 10 ธันวาคม พ.ศ. 2559) เป็นนักแต่งเพลงลูกทุ่งและอดีตนักร้องวงดนตรีจุฬารัตน์ ผู้สร้างชื่อเสียงให้กับพุ่มพวง ดวงจันทร์จากเพลง "สาวนาสั่งแฟน" "อื้อฮือหล่อจัง" "กระแซะเข้ามาซิ" "ดาวเรืองดาวโรย" "นัดพบหน้าอำเภอ" จนได้รับการยกย่องเป็นศิลปินแห่งชาติ ประจำปี พ.ศ. 2548
ลพ บุรีรัตน์เกิดที่บ้านบางมะยม ตำบลบางลี่ อำเภอท่าวุ้ง จังหวัดลพบุรี จบชั้นประถมศึกษาปีที่ 4 โรงเรียนสิงหฤกษ์ประสิทธิ์ที่อำเภอท่าวุ้ง และจบสายวิชาชีพแผนกช่างตัดผมจากโรงเรียนการช่างลพบุรี ด้วยบุคลิกชื่นชอบการฟังและขับร้องเพลงมาตั้งแต่วัยเยาว์วัยจึงมีความปรารถนาที่จะเป็นนักร้องและนักแต่งเพลงจึงได้เดินทางเข้ากรุงเทพฯเพื่อสมัครเข้าวงดนตรีต่าง ๆ แต่ด้วยความที่เป็นคนน้ำเสียงไม่ดี รูปร่างไม่หล่อ จึงไม่ประสบความสำเร็จจนต้องกลับมาบ้านอยู่หนึ่งปี จนเมื่อปี พ.ศ. 2502 วงดนตรีกรุงเทพแมมโบของบังเละ วงษ์อาบูมาไปเปิดการแสดงที่ลพบุรีจึงได้มามาฝากตัว ในที่สุดก็มีโอกาสได้พบกับครูไพบูลย์ บุตรขันและสมัครเป็นลูกศิษย์เรียนการเขียนเพลง ภายหลังได้ทดลองแต่งเพลงในแนวเพลงหวานชื่อเพลง "กอดหมอนนอนเพ้อ" (ภายหลังทูล ทองใจเป็นผู้ขับร้องเพลงนี้) ให้ครูไพบูลย์ดู ครูไพบูลย์ชื่นชมในลีลาการแต่งเพลงจึงได้เขียนจดหมายฝากตัวให้ถือไปให้ครูมงคล อมาตยกุล หัวหน้าวงดนตรีจุฬารัตน์ เนื้อความตามลายมือหมึกสีแดงครูไพบูลย์เขียนว่า
"ฝากเข้าประจำในตำแหน่งแต่งเพลง ร้องเพลงพอใช้"
ครูมงคลจึงรับเข้าวงวงดนตรีจุฬารัตน์โดยใช้ชื่อในวงว่า กนก เกตุกาญจน์ แต่ได้รับมอบหมายให้ทำหน้าที่ขายหนังสือที่ระลึก และยืนคุมประตูเก็บค่าเข้าชม ภายหลังครูไพบูลย์จึงได้แต่งเพลง "ลิเกสมัครเล่น" ให้ร้องเมื่อปี พ.ศ. 2506 ก่อนจะตั้งชื่อให้ใหม่เป็น "ลพ บุรีรัตน์" เมื่อ พ.ศ. 2514 จนเมื่อครูมงคลได้ยุบวงดนตรีจุฬารัตน์ในปี พ.ศ. 2516 ครูลพ บุรีรัตน์จึงได้หันมาแต่งเพลงเองอัดเสียงเองในแนวเพลงตลกอย่าง "โนราห์หาย" "เดี๋ยวหม่ำเสียหรอก" อยู่ระยะหนึ่ง ก่อนที่จะหันไปเอาดีด้านแต่งเพลงเพียงอย่างเดียวในเวลาต่อมา
ลพ บุรีรัตน์มีผลงานแต่งเพลงลูกทุ่งที่สร้างชื่อให้กับนักร้องจำนวนมาก เช่น สายัณห์ สัญญา ยอดรัก สลักใจ ศรเพชร ศรสุพรรณ ก้องเพชร แก่นนคร สดใส รุ่งโพธิ์ทอง สันติ ดวงสว่าง เสรี รุ่งสว่าง แต่ที่มีชื่อเสียงที่สุดคือพุ่มพวง ดวงจันทร์ ในช่วง พ.ศ. 2525 - 2530 ครูลพเปลี่ยนแนวการร้องให้หันมาร้องเพลงสนุก และได้การความชื่นชม และการตอบรับเป็นอย่างอย่างดี จนได้รับฉายา "ราชินีลูกทุ่ง"
วันที่ 11 ธันวาคม ผู้สื่อข่าวรายงานว่า นายวิเชียร คำเจริญ หรือ "ลพ บุรีรัตน์" บรมครูนักแต่งเพลงชื่อดังที่ล้มป่วยด้วยอาการปอดอักเสบและเนื้องอกในตับ ตั้งแตช่วงเดือน พฤศจิกายนที่ผ่านมา ได้เสียชีวิตลงอย่างสงบในวัย 81 ปี (77 ปี) ที่ห้องไอซียู โรงพยาบาลจุฬาภรณ์ สถาบันวิจัยจุฬาภรณ์ เขตหลักสี่ กรุงเทพมหานคร
ครูลพ บุรีรัตน์ ถูกตรวจพบว่ามีเชื้อราในปอด และพบก้อนเนื้อที่ตับขนาดใหญ่ หลังเข้าตรวจรักษาที่ รพ.บางโพ เมื่อวันที่ 9 พฤศจิกายน พ.ศ. 2559 ที่ผ่านมา แพทย์ตรวจเลือดพบสารบ่งชี้มะเร็ง หลังจากนั้นได้ล้มป่วย จนล่าสุดเข้ารักษาตัวที่ รพ.จุฬาภรณ์ และสิ้นใจจากไปอย่างสงบ ในช่วงสองทุ่มคืนวันที่ 10 ธันวาคม พ.ศ. 2559 ในวัย 81 ปี (77 ปี)
ผลงานการแต่งเพลงบางส่วนของลพ บุรีรัตน์ หรือ วิเชียร คำเจริญ
วิเชียร คำเจริญ
ท่านผู้หญิงแผ้ว สนิทวงศ์เสนี
สาธิต ปิตุเตชะ
สาธิต ปิตุเตชะ (; เกิด 2 กุมภาพันธ์ พ.ศ. 2510) เป็นรัฐมนตรีช่วยว่าการกระทรวงสาธารณสุข รองหัวหน้าพรรคประชาธิปัตย์ ดูแลพื้นที่ภาคกลาง 3 สมัย และ สมาชิกสภาผู้แทนราษฎรจังหวัดระยอง 4 สมัย อดีตสมาชิกสภาจังหวัดระยอง และอดีตรองประธานสภาจังหวัดระยอง ที่มีอายุน้อยที่สุดในสภาจังหวัดระยอง
สาธิต ปิตุเตชะ มีชื่อเล่นว่า ตี๋ เกิดเมื่อวันที่ 2 กุมภาพันธ์ พ.ศ. 2510 ที่ ตำบลบางบุตร อำเภอบ้านค่าย จังหวัดระยอง เป็นบุตรของสาคร ปิตุเตชะ อดีตกำนันตำบลบางบุตร (เสียชีวิตเมื่อวันที่ 13 พฤศจิกายน พ.ศ. 2561) กับ ทอด ปิตุเตชะ และเป็นน้องชายของปิยะ ปิตุเตชะ นายก อบจ.ระยอง กับธารา ปิตุเตชะ อดีต ส.ส. ระยอง 3 สมัย และนายกองค์การบริหารส่วนจังหวัดระยอง สมรสกับ นพเกตุ (บี) บุตรสาวของ สมเกียรติ นพเกตุ อดีตนายกองค์การบริหารส่วนจังหวัดระยอง โดยมีบุตรสาวด้วยกันคนเดียว คือ เฌอ ปิตุเตชะ (ต้นไม้)
สาธิต เข้ารับการศึกษาที่คณะนิติศาสตร์ มหาวิทยาลัยรามคำแหง เนื่องจากสอบเอนทรานซ์เข้ามหาวิทยาลัยของรัฐไม่ติด และเข้าสู่แวดวงการเมือง จากการได้รับแรงบันดาลใจจากการเข้าร่วมชุมนุมในเหตุการณ์พฤษภาทมิฬ ในปี พ.ศ. 2535 หลังจากสำเร็จการศึกษาไม่นาน ขณะที่เป็นทนายความฝึกหัดอยู่ โดยเข้าร่วมชุมนุมในฐานะผู้ชุมนุมทั่วไป พร้อมกับเพื่อน ๆ อีกหลายคนที่ต่อมาได้กลายเป็นดารา นักแสดง และนักการเมือง ที่มีชื่อเสียง เช่น ศักดิ์สิทธิ์ แท่งทอง, ชลิตา พานิชการ รวมไปถึงคุณหญิงสุดารัตน์ เกยุราพันธุ์, จำลอง ศรีเมือง, วัชระ เพชรทอง, จาตุรนต์ ฉายแสง, กรุณา บัวคำศรี ฯลฯ อดีตหนึ่งในแนวร่วมการชุมนุมดังกล่าวในขณะนั้น ซึ่งเขาได้ถูกทหารทำร้ายร่างกายด้วยการตบหน้าโดยด้ามปืนด้วย